विद्यार्थियों ने आकर्षक नृत्य की प्रस्तुति व सुरों से बांधा शमा
मनवा लागे लागे रे सांवरा…, प्रेम रतन धन पायो…, पीली लूगड़ी, इश्क वाला लव…,जैसे फिल्मी एवं राजस्थानी गीतों पर किसी ने रंगारंग नृत्य की प्रस्तुति दी तो किसी ने सुरों से शमा बांध दिया। अवसर था बुधवार को उत्कृष्ट उच्चतर माध्यमिक स्कूल में तीन दिनी वार्षिक उत्सव समापन का।
दोपहर 12 बजे शिक्षक दिलीप ग्वाला ने मंच संभाला व छात्रा अारती कारपेंटर ने मुझे अपने ही रंग में रंग दे कन्हैया सांवरे गीत प्रस्तुत कर कार्यक्रम का शुरूआत की। विद्यार्थी हेमंत बसेर, अभिषेक कुमार, सुनील, राहुल राजमल ने सुगम संगीत स्पर्धा में भाग लेकर गीत प्रस्तुत किए। शिक्षक दिलीप ग्वाला ने भी दिल क्या करे जब किसी को किसी से प्यार गीत प्रस्तुत किया। विद्यार्थियों के ग्रुप ने नशामुक्ति पर नाटिका का मंचन करने के बाद में रंगारंग नृत्य की प्रस्तुतियां दी। इसमें किरण मेघवाल ने पैरोड़ी, आरती कारपेंटर सहित अन्ंय विद्यार्थियों ने रंगारंग नृत्य की प्रस्तुति दी। प्राचार्य बीके कुमावत, अंबिकाप्रसाद जोशी, रोहित मांदले, संजय पुरोहित, ओपी शर्मा, दिनेश धाकड़, गुलाबसिंह राणावत, गोविंद उपाध्याय, सुभाष पंडया, जमुना पलोड़, प्रियंका चौहान सहित स्कूल के विद्यार्थी व बड़ी संख्या में अभिभावक आदि मौजूद थे।
hin_Deva hin_Deva hin_Deva